Diari Oficial de la Generalitat Valenciana


Sumari del DOGV 5348, del 18-09-2006 (2006/10516)

ORDRE de 5 de setembre 2006, de la Conselleria d'Economia, Hisenda i Ocupació, per la qual es modifiquen determinats articles de l'Ordre de 29 de novembre de 2005, de la Conselleria d'Economia, Hisenda i Ocupació, per la qual es regulen i convoquen ajudes per a la realització d'accions de formació contínua dirigides a treballadors de determinats sectors industrials de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5348

Data del DOGV
:   18-09-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/10737


Data del document
:   05-09-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * empresa industrial
    * suport econòmic
    * indústria del calçat
    * indústria tèxtil
    * formació professional
    * ajuda pública

ORDRE de 5 de setembre 2006, de la Conselleria d'Economia, Hisenda i Ocupació, per la qual es modifiquen determinats articles de l'Ordre de 29 de novembre de 2005, de la Conselleria d'Economia, Hisenda i Ocupació, per la qual es regulen i convoquen ajudes per a la realització d'accions de formació contínua dirigides a treballadors de determinats sectors industrials de la Comunitat Valenciana. [2006/F10489]  
La Formació Professional Contínua, la gestió de la qual va ser transferida en el seu moment a la nostra Comunitat, està regulada per l'Ordre TAS/2782/2004 i l'Ordre TAS/2783/2004, les dues de 30 de juliol, ordres que, amb independència de la facultat organitzativa reconeguda a la Generalitat, estableixen el marc legal d'aquest tipus de formació.  
Les dues ordres estableixen que podrà preveure's el pagament anticipat de les subvencions en la forma i la quantia que s'establisquen en les respectives convocatòries, sense que siga d'aplicació el que disposa l'Ordre TAS/1622/2002, de 13 de juny, per la qual es determina la forma de garantir les bestretes de pagament de subvencions concedides pel Servici Públic d'Ocupació Estatal. Basant-se en això, el mencionat servici va publicar diverses convocatòries d'ajudes emparades en les mencionades ordres, en les quals s'establia la possibilitat d'anticipar, sense cap garantia, el 100% de l'ajuda concedida.  
Reiterades sentències del Tribunal Constitucional estableixen el criteri que en matèria de gestió d'ajudes establides per l'Estat, però la gestió de les quals ha sigut transferida a les comunitats autònomes, aquestes tenen, com s'ha indicat, la llibertat d'establir el model de gestió d'aquestes ajudes, respectant sempre el marc legal establit per l'Estat.  
D'acord amb això, i de forma expressa, la Llei 15/2005, de 26 de desembre, de la Generalitat, de Pressupostos de la Generalitat per a l'exercici 2006, en l'article 32, apartat set, estableix que en matèria d'ajudes de formació professional ocupacional i contínua en les subvencions finançades per l'administració de l'Estat i les competències de gestió de les quals corresponguen al SERVEF se seguirà el règim de pagaments regulat en la normativa estatal, donant rang legal al criteri que la Intervenció General de la Generalitat havia mantingut.  
En les convocatòries d'ajudes en matèria de Formació Contínua realitzades per la Conselleria d'Economia, Hisenda i Ocupació en el 2006, i gestionades pel SERVEF, ja està contemplada aquesta circumstància, però es considera convenient que s'aplique així mateix a la convocatòria continguda en l'Ordre de 29 de novembre de 2005, de la Conselleria d'Economia, Hisenda i Ocupació, per la qual es regulen i convoquen ajudes per a la realització d'accions de formació contínua dirigides a treballadors de determinats sectors industrials de la Comunitat Valenciana, que està en ple desenvolupament actualment.  
Les modificacions que s'arrepleguen en la present ordre, foren proposades en la reunió de la Comissió Permanent del Consell Valencià de Formació Professional de 8 de juny de 2006 i han sigut sotmeses a consulta del Grup de Treball d'aquest organisme en la sessió realitzada el 31 de juliol.  
En virtut de tot això, i fent ús de les facultats que em confereix la Llei 5/1983, de 30 de desembre, de Govern Valencià, i el Decret 112/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació  
ORDENE  
Article 1  
L'article 12 de l'Ordre de 29 de novembre de 2005, de la Conselleria d'Economia, Hisenda i Ocupació, per la qual es regulen i convoquen ajudes per a la realització d'accions de formació contínua dirigides a treballadors de determinats sectors industrials de la Comunitat Valenciana, quedarà redactat de la manera següent:  
«Una vegada dictada la resolució de concessió, es podrà anticipar a l'entitat beneficiària fins al 100% de la subvenció concedida, d'acord amb el que preveu la disposició dènou, dos de l'Ordre TAS/2783/2004, i la disposició catorze, dos de l'Ordre TAS/2782/2004, la Resolució de 3 de novembre de 2005, del Servici Públic d'Ocupació Estatal (BOE d'11.11.2005) i la Resolució de 17 d'agost de 2004, del Servici Públic d'Ocupació Estatal (BOE de 27.08.2004).»  
Article 2  
L'article 13 de l'Ordre de 29 de novembre de 2005, de la Conselleria d'Economia, Hisenda i Ocupació, per la qual es regulen i convoquen ajudes per a la realització d'accions de formació contínua dirigides a treballadors de determinats sectors industrials de la Comunitat Valenciana, quedarà redactat de la manera següent:  
«Els plans de formació i les accions complementàries i d'acompanyament realitzades a l'empara de la present ordre podran executar-se fins al 31 d'octubre de 2006.  
En el cas d'haver-se sol·licitat i concedit una bestreta del 100% de la subvenció atorgada, les accions subvencionades podran executar-se fins al 15 de desembre de 2006.»  
Article 3  
L'apartat dos de l'article 16 de l'Ordre de 29 de novembre de 2005, de la Conselleria d'Economia, Hisenda i Ocupació, per la qual es regulen i convoquen ajudes per a la realització d'accions de formació contínua dirigides a treballadors de determinats sectors industrials de la Comunitat Valenciana, quedarà redactat de la manera següent:  
«Aquesta justificació haurà de remetre's en el termini màxim d'un mes a partir de la finalització del corresponent pla, o acció complementària, sense superar mai la data del 31 de desembre de 2006.»  
DISPOSICIÓ TRANSITÒRIA  
Única  
Aquelles entitats a les quals s'haguera concedit una bestreta per a la realització dels seus respectius plans de formació o accions complementàries i d'acompanyament d'acord amb la normativa en vigor en el moment de la concessió, podran sol·licitar una ampliació d'aquesta bestreta fins al 100% de la subvenció concedida, així com la cancel·lació de la garantia oferida en el seu moment.  
DISPOSICIONS FINALS  
Primera  
La present ordre entrarà en vigor el dia de la publicació en el Diari Oficial de la Generalitat Valenciana.  
Segona  
Contra el present acte, que posa fi a la via administrativa, els interessats podran interposar un recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant aquest mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.   
València, 5 de setembre de 2006  
El conseller d'Economia, Hisenda i Ocupació,  
GERARDO CAMPS DEVESA